มาเดินห้างเพิ่งเปิดใหม่อย่าง Central Festival EastVille พักนึง
ชักหิวครับ ได้ยินจากเพื่อนบอกว่ามีร้านน่าสนใจร้านหนึ่งอยู่ชั้น 1
เลยลองเดินมาดูครับ 

ร้านตั้งอยู่หน้าปากซอยเข้าไปทางห้องน้ำ
ใกล้กับทางเข้าออกห้าง ชั้นที่จอดรถส่งได้น่ะครับ

เดินเข้ามารู้สึกถึงความโปร่งเพราะเพดานสูง
แต่ยังมองเห็นท่อนั่นท่อนี่ ก็อย่าไปมองมันละกันครับ
ที่นั่งในร้านมีทั้งแบบเบาะติดผนังยาวววว
หรือโต๊ะแยกเอกเทศ นั่งทานกันสวีทวี้ดวิ้วกัน 2 คนก็มีครับ
ที่หน้าร้านมีโต๊ะใหญ่ๆ ด้วยครับ
ออพชั่นบนโต๊ะก็มีซ้อสมะเขือเทศ, ซ้อสพริก, เกลือ, พริกไทย,
ช้อน,ส้อม,มีด และทิชชู่ เพียงพอต่อความต้องการ

เปิดเมนูดูอะไรดี รูปถ่ายในเมนูถ่ายได้สวยดีครับ น่าทานไปหมด
หลังจากสั่งไปแล้ว ก็มีครัวซองมาให้ทานเรียกน้ำย่อยกันก่อนเลย
รออาหารไม่นาน คงเพราะลูกค้าไม่เยอะ
นั่งประมาณ 1/4 ของโต๊ะที่มีครับ
มาดูแต่ละจานกันดีกว่า

Cobb Salad [225฿]  
ค็อบสลัด ใส่ไก่ย่าง ไข่ อโวคาโด เบคอน กับน้ำสลัดบัตเตอร์มิลค์
รสชาติใช้ได้ครับ ทานเพลินๆ เพื่อเรียกน้ำย่อย
ทำมาหน้าตาเหมือนรูปในเมนูเดี๊ยะ

Lobster Soup [290฿]  
ซุปกุ้งมังกร กับเนื้อกุ้งลายเสือผัดเนย
น้ำซุปรสชาติดีเลยครับ ไม่เค็มไป ไม่จืดไป 
เนื้อกุ้งชิ้นพอดีคำ เคี้ยวดึ๋งดีครับ 
มาร้อนๆ ระวังลวกปากครับ ^_^

Mac and Cheese [165฿]  
เส้นมักกะโรนีและขีส กับเบคอนรมควัน
รสชาติใช้ได้ครับ 

Angel Hair Olio Mushroom & Bacon [195฿]  
เส้นแองเจิลแฮร์ผัดน้ำมันมะกอกกับเบคอนและเห็ดย่าง
แฟนบอกชอบครับ หอม รสชาติกำลังดี
ส่วนผมว่าเส้นแข็งไปนิดครับ
เบคอนกรอบมว่ากก ^_^

BBQ Ribs [390฿] 
ซี่โครงหมูอบบาร์บีคิว
จานนี้เลยครับ ต่อให้ผมอยู่ไกลๆ 
ผมก็จะถ่อขับรถมาทานจานนี้ ถ้าผมเกิดอยากกินขึ้นมา
เนื้อติดซี่โครงนุ่มและเปื่อยมาก
เอาส้อมกับมีดเขี่ยๆ ก็หลุดจากกระดูกแล้วครับ
ส่วนน้ำซ้อสทำได้ดีอย่างที่ควรจะเป็นครับ

Beer Battered String Beans [165฿] 
ถั่วฝักยาวชุบแป้งเบียร์ทอดกรอบ กับซ้อสกระเทียม
จัดเรียงมาไม่เหมือนรูปในเมนู แต่คงไม่สำคัญอะไร
กรอบนอกนุ่มใน แต่แป้งชุ่มมันไปนิดครับ

Smoothie [160฿] 
Four Fruit Frenzy อร่อยดีครับ สดชื่นเลย มี Passion fruit, มะม่วง, ส้ม, ลิ้นจี่ 
ส่วนอีกแก้วทาน Peach Perfection มี ลิ้นจี่, พีช, มะม่วง, ส้ม, มะนาว ก็โอเคครับ

สรุปแว่
ถ้าผมอยากทานซี่โครงบาร์บีคิว ผมต้องเดินมาร้านนี้ครับ
ทำได้ถูกใจจริงๆ อาหารอย่างอื่นก็อร่อยสมราคาครับ
แวะมาได้เลย

ทาน 2 คน ห่อกลับบ้านอีก 3 จานไปทานได้อีกมื้อ (สั่งตอนหิว)
มี ++ และ Rounding 1,990฿ ครับ